ΚΑΝΟΝΙΣΜΟΣ αριθ. 167/67/ΕΟΚ ΤΟΥ ΣΥΜΒΟΥΛΙΟΥ της 27ης Ιουνίου 1967 περί των κέντρων παρεμβάσεως στον τομέα των ελαιούχων σπόρων και των παραγώγων τιμών παρεμβάσεως που εφαρμόζονται στα κέντρα αυτά

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα λιπαρών ουσιών (1), και ιδίως το άρθρο 22 παράγραφος 2,

την πρόταση της Επιτροπής,

Εκτιμώντας:

ότι σύμφωνα με το άρθρο 22 παράγραφος 2 του κανονισμού, αριθ. 136/66/ΕΟΚ, πρέπει να καθορισθούν αφ' ενός τα κύρια κέντρα παρεμβάσεως για κραμβόσπορους, γογγυλόσπορους και ηλιανθόσπορους, καθώς και οι παράγωγες τιμές παρεμβάσεως που εφαρμόζονται σ' αυτούς και αφ' ετέρου τα κριτήρια για τον καθορισμό άλλων κέντρων και άλλων παραγώγων τιμών παρεμβάσεως-

ότι πρέπει να ληφθούν υπόψη ως κύρια κέντρα παρεμβάσεως οι τόποι όπου ευρίσκονται οι σημαντικότερες αγορές των κυρίων ζωνών παραγωγής- ότι για να εξασφαλισθεί κατάλληλο επίπεδο τιμής για τους κοινοτικούς σπόρους σε ζώνες που παρουσιάζουν έλλειμα πρέπει επίσης να ληφθούν υπόψη οι πλέον αντιπροσωπευτικοί τόποι για τη μεταποίηση των σπορών καθώς και οι ευρισκόμενοι εκτός των ζωνών παραγωγής τόποι που είναι αντιπροσωπευτικοί για το εσωτερικό εμπόριο και την εξαγωγή των σπόρων- ότι δεν συντρέχει λόγος διατηρήσεως του τελευταίου αυτού κριτηρίου για τον καθορισμό άλλων κέντρων-

ότι, σύμφωνα με το άρθρο 24 του κανονισμού αριθ. 136/66/ΕΟΚ, οι παράγωγες τιμές παρεμβάσεως πρέπει να καθορίζονται σε επίπεδο που να επιτρέπει την ελεύθερη κυκλοφορία των σπόρων εντός της Κοινότητος, λαμβανομένων υπόψη των φυσικών συνθηκών διαμορφώσεως των τιμών και σύμφωνα με τις ανάγκες της αγοράς- ότι, προς το σκοπό αυτό, οι τιμές παρεμβάσεως πρέπει να καθορίζονται κατά τρόπο ώστε οι μεταξύ τους διαφορές να αντιστοιχούν στις αποκλίσεις των τιμών που θα προβλεφθούν σε περίπτωση κανονικής συγκομιδής-

ότι προς το σκοπό εξασφαλίσεως της καλής λειτουργίας του καθεστώτος παρεμβάσεως, άλλα κέντρα παρεμβάσεως εκτός από τα κύρια κέντρα πρέπει να καθορίζονται σε συνάρτηση με τον όγκο της παραγωγής στις διάφορες ζώνες και τις διαθέσιμες εγκαταστάσεις αποθεματοποιήσεως στους τόπους που δύνανται να ληφθούν υπόψη γι' αυτό το σκοπό-

ότι οι τιμές παρεμβάσεως κέντρων άλλων από τα κύρια κέντρα πρέπει να προσδιορίζονται σε συνάρτηση με τις τιμές παρεμβάσεως στα κύρια κέντρα και με τα έξοδα μεταφοράς από τη ζώνη παραγωγής προς τα κύρια κέντρα αυτά- ότι, σε κάθε περίπτωση, οι τιμές αυτές δεν πρέπει να προξενούν διαταραχές στις φυσιολογικές τάσεις του εμπορίου μεταξύ των κυρίων κέντρων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1967/68, τα κύρια κέντρα παρεμβάσεως για τους κραμβόσπορους, γογγυλόσπορους και ηλιανθόσπορους καθώς και οι παράγωγες τιμές παρεμβάσεως που εφαρμόζονται σε αυτά περιλαμβάνονται στο παράρτημα.

Άρθρο 2

Τα άλλα κέντρα παρεμβάσεως που θα καθορισθούν κατ' εφαρμογή του άρθρου 22 παράγραφος 2 εδάφιο δεύτερο του κανονισμού αριθ. 136/66/ΕΟΚ, πρέπει να ευρίσκονται στις ζώνες που η παραγωγή κραμβοσπόρων, γογγυλοσπόρων ή ηλιανθοσπόρων εμφανίζεται αξιόλογος.

Τα κέντρα αυτά δύνανται να είναι μόνο τόποι όπου υπάρχουν επαρκείς εγκαταστάσεις για την αποθεματοποίηση σπόρων προσφερομένων στην παρέμβαση.

Ο αριθμός των κέντρων τούτων πρέπει να είναι ανάλογος με την σπουδαιότητα της παραγωγής σπόρων στη ζώνη όπου θα ιδρυθεί κάθε ένα από αυτά τα κέντρα.

Άρθρο 3

Οι παράγωγες τιμές παρεμβάσεως που ισχύουν στα άλλα κέντρα παρεμβάσεως που αναφέρονται στο άρθρο 22 παράγραφος 2 εδάφιο δεύτερο του κανονισμού αριθ. 136/66/ΕΟΚ καθορίζονται ανάλογα με:

α) τις τιμές παρεμβάσεως που εφαρμόζονται στα κύρια κέντρα, τα ευρισκόμενα εντός της ζώνης που αποτελεί τη φυσική αγορά της παραγωγικής περιοχής που εξυπηρετείται από το κέντρο, για το οποίο πρέπει να καθορισθεί η τιμή παρεμβάσεως,

β) τα ελάχιστα δυνατά έξοδα για τη μεταφορά σπόρων από το κέντρο αυτό προς τα κύρια κέντρα που αναφέρονται στην περίπτωση α).

Άρθρο 4

Σε κάθε περίπτωση, οι παράγωγες τιμές παρεμβάσεως που εφαρμόζονται στα άλλα κέντρα καθορίζονται έτσι ώστε:

α) οι σπόροι προελεύσεως περιοχής που εξυπηρετείται από ένα κέντρο παρεμβάσεως να μη δύνανται να προσφερθούν σε άλλη περιοχή που εξυπηρετείται από άλλο κέντρο σε τιμή κατωτέρα της τιμής παρεμβάσεως που εφαρμόζεται σε αυτό το τελευταίο,

β) οι τιμές αυτές δεν δύνανται να προξενήσουν διαταραχές στις φυσιολογικές τάσεις του εμπορίου μεταξύ των κυρίων κέντρων παρεμβάσεως.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.

Έγινε στις Βρυξέλλες, στις 27 Ιουνίου 1967.

Για το Συμβούλιο

Ο Πρόεδρος

Ch. HEGER

(1) ΕΕ αριθ. 172 της 30.9.1966, σ. 3025/66.

ΠΑΡΑΡΤΗΜΑ

Κύρια κέντρα παρεμβάσεως και τιμές παρεμβάσεως που εφαρμόζονται σε αυτά

Α. Για τους κραμβόσπορους και γογγυλόσπορους "" ID="1">Chateauroux> ID="2">18,05"> ID="1">Bourges> ID="2">18,05"> ID="1">Chartres> ID="2">18,33"> ID="1">Le Havre> ID="2">18,89"> ID="1">Rouen> ID="2">18,84"> ID="1">Gennevilliers> ID="2">18,66"> ID="1">Dijon> ID="2">18,31"> ID="1">Chalons-sur-Marne> ID="2">18,48"> ID="1">Laon> ID="2">18,42"> ID="1">Dunkerque> ID="2">18,89"> ID="1">Antwerpen/Anvers> ID="2">18,79"> ID="1">Rotterdam> ID="2">18,89"> ID="1">Duesseldorf> ID="2">18,97"> ID="1">Koblenz> ID="2">18,96"> ID="1">Mannheim> ID="2">18,94"> ID="1">Strasbourg> ID="2">18,78"> ID="1">Hamm (Westphalie)> ID="2">18,71"> ID="1">Hannover> ID="2">18,66"> ID="1">Hamburg> ID="2">18,89"> ID="1">Kiel> ID="2">18,64"> ID="1">Aurich/Leer> ID="2">18,89"> ID="1">Regensburg> ID="2">18,25"> ID="1">Lyon> ID="2">18,54"> ID="1">Le Pouzin> ID="2">18,63"> ID="1">Marseille> ID="2">19,00"> ID="1">Bordeaux> ID="2">18,88"> ID="1">Sete> ID="2">18,89"> ID="1">Ravenna> ID="2">19,65"> ID="1">Treviso> ID="2">19,22"> ID="1">Firenze> ID="2">19,65">

Β. Για τους ηλιανθόσπορους "" ID="1">Bourges> ID="2">18,05"> ID="1">Bordeaux> ID="2">19,22"> ID="1">Marseille> ID="2">19,58"> ID="1">Rouen> ID="2">19,00"> ID="1">Le Pouzin> ID="2">19,15">